tomron87/hebrew-wikipedia-sentences-corpus huggingface dataset:
שבועיים לאחר מכן, קורבין נוצח על ידי רנדי אורטון עקב הסחת דעת של דין אמברוז, מה שהוביל לקרב בין השניים ברסלמניה 33 על האליפות הבין-יבשתית.
קרב זה הוקדם למופע המקדים של האירוע, שבו קורבין כשל בניסיונו לזכות בתואר.
ב-4 באפריל, קורבין ניצח את אמברוז בקרב רחוב שהיה קרב חוזר, שאינו היה על התואר.
קרב זה היה האחרון ביניהם שסיים למעשה את הפיוד, בעוד שאמברוז הועבר עם חגורת האליפות ל-Raw כחלק מהסופרסטאר שייק-אפ.
שבוע לאחר מכן, קורבין כשל בניסיונו להפוך למועמד לתואר אליפות ארצות הברית, לאחר שהוא לא הצליח לנצח בקרב המשולש שכלל את AJ סטיילס וסמי זיין.
ב-26 באפריל, נודע שקורבין הושעה לשבוע ונקנס על ידי הממונה על התוכנית, שיין מקמהן, לאחר שהוא תקף את אחד השופטים בזמן התקיפה שלו על סמי זיין.
באירוע באקלאש, שנערך ב-21 במאי, קורבין נוצח על ידי זיין.
ב-23 במאי, קורבין הוכרז כמשתתף בקרב "כסף בבנק" של האירוע "כסף בבנק".
בקרב זה, שנערך ב-18 ביוני, הוא ניצח בקרב וזכה במזוודת "כסף בבנק".
ב-27 ביוני, הוא ניצח את זיין בקרב שסיים את הפיוד ביניהם.
לאחר מכן, קורבין פתח בפיוד נגד שינסקה נקאמורה.
באירוע באטלגראונד, שנערך ב-23 ביולי, קורבין הפסיד לנקאמורה כתוצאה מפסילה לאחר שתקף אותו בעזרת מכה מתחת לחגורה.
בתוכנית סמאקדאון כמה ימים מאוחר יותר, נקאמורה ניצח בקרב החוזר ביניהם.
קורבין פדה את מזוודת "כסף בבנק" שלו ב-15 באוגוסט, אך הפסיד בקרב לג'ינדר מהאל לאחר שתקף את סינה במקום, במה שהפך את קורבין להיות המתאבק השלישי שכושל בניסיון לזכות באליפות בזמן הפדייה שלו.
באירוע סאמרסלאם, שנערך ב-20 באוגוסט, קורבין נוצח על ידי סינה.
ב-29 באוגוסט, קורבין תקף את טיי דילינג'ר, שנענה לאתגר שסטיילס הציב על התואר שלו בפני מתאבקי התוכנית.
שבוע לאחר מכן, קורבין תקף את דילינג'ר, כשסטיילס היה נוכח בשולחן השדרנים.
ב-19 בספטמבר, לפני הקרב המתוכנן שלו נגד סטיילס על התואר, קורבין תקף את סטיילס, מה שגרם לדילינג'ר לתקוף את קורבין.
בקרב זה, סטיילס הכניע את קורבין בעזרת מהלך ההכנעה, הקאלף קראשר.
ב-26 בספטמבר, קורבין ניצח את דילינג'ר כתוצאה מספירת חוץ, אך בתוכנית שבאה לאחר מכן, קורבין נוצח על ידי אותו דילינג'ר.
באירוע גיהנום בכלוב, שנערך ב-8 באוקטובר, קורבין ניצח בקרב משולש את דילינג'ר וסטיילס והפך לאלוף ארצות הברית החדש.
יומיים לאחר מכן בתוכנית סמאקדאון, קורבין ניצח את סטיילס בקרב החוזר ושמר על התואר בהצלחה.
לאחר מכן, קורבין פיתח פיוד נגד סין קארה, כשביחד קורבין הספיק לרשום לו הפסדים כתוצאה מספירת חוץ, פסילה וחוסר הכרעה.
ב-14 בנובמבר, הפיוד ביניהם נגמר כשקורבין הצליח לנצח את סין קארה ולשמור על התואר.
באירוע סדרת ההישרדות, הוא ניצח את האלוף הבין יבשתי, המיז, בקרב אלוף נגד אלוף.
באירוע התנגשות של אלופים, שנערך ב-17 בדצמבר, קורבין הפסיד את התואר בקרב משולש לדולף זיגלר, שכלל בנוסף את בובי רוד.
הפסד זה גרם להפסקת תקופת הכהונה של קורבין כאלוף ארצות הברית, שנמשכה 70 ימים.
באירוע הרויאל ראמבל, שנערך ב-28 בינואר, קורבין התחרה בקרב הרויאל ראמבל המסורתי, כשנכנס לקרב כמספר הרביעי והודח בו על ידי פין באלור.
ב-13 בפברואר, קורבין ניצח קווין אואנס בקרב שזיכה אותו בהזדמנות להתחרות על אליפות ה-WWE.
באירוע פאסטליין, שנערך ב-11 במרץ, קורבין כשל בניסיונו לזכות בתואר במהלך הקרב המשושה, כשסטיילס הצליח להצמיד את אואנס ולהגן על התואר בהצלחה.
ב-20 במרץ, קורבין גבר על טיי דילינג'ר, כשלאחר הקרב, הוא הודיע שהוא יתחרה בקרב הבאטל רויאל לזכר אנדרה הענק ברסלמניה 34. בקרב זה, קורבין הצליח להגיע למעמד שני המתאבקים האחרונים, אך בסופו של דבר הודח על ידי מאט הארדי.
הסמכות הניהולית ב-Raw ומגוון פיודים (2018–2019)
ב-16 באפריל, קורבין הועבר ל-Raw כחלק מהסופרסטאר שייק-אפ של שנת 2018. שבוע לאחר מכן, קורבין תקף את נו ויי חוסה על במת האולם, כשהאחרון סירב להתחרות נגדו.
ב-4 ביוני, הוא נכנס לתפקיד "השוטר", ששימש כנציג של סטפני מקמהן.
שבוע לאחר מכן, קורבין הציג מראה חדש, כשהוא הופיע עם חליפה וראש מגולח.
לאחר מכן, הוא פתח בפיוד נגד פין באלור, שאותו פגש לקרב באירוע חוקי אקסטרים, שנערך ב-15 ביולי, שבו קורבין הפסיד.
קורבין התחרה בקרב חוזר נגד באלור באירוע סאמרסלאם, שנערך ב-19 באוגוסט.
בקרב זה, באלור הציג את דמותו הדמונית, שבו קורבין הפסיד לאחר פחות משתי דקות.
לילה לאחר מכן בתוכנית Raw, קורבין מונה לתפקיד הג'נרל מנג'ר הזמני של התוכנית לאחר ששלחה את קורט אנגל ל"חופשה".
ב-17 בספטמבר, כחלק מהעוצמה הניהולית שלו, קורבין קבע לעצמו קרב על האליפות האוניברסלית נגד רומן ריינס בקרב המרכזי של התוכנית, שבו לא הצליח להשיג את התואר, למרות התערבות מצד ברון סטרומן, דולף זיגלר ודרו מקינטייר.
ב-10 בדצמבר, קורבין הפסיד לסת' רולינס בקרב TLC, שהיה על תואר האליפות הבין-יבשתית.
באירוע TLC: שולחנות, סולמות וכיסאות, שנערך ב-16 בדצמבר, קורבין הפסיד לסטרומן, וכתוצאה מכך איבד את הסמכות הניהולית שלו.
לילה לאחר מכן, משפחת מקמהן החליטה לתת לקורבין הזדמנות נוספת להשיג את הסמכות הניהולית שלו בחזרה, אך הוא לא הצליח לנצח בקרב האנדיקאפ, כשהיו נגדו ארבעה משתתפים, שביניהם היו אפולו קרוז, בובי רוד, צ'אד גייבל וקורט אנגל.
ב-24 בדצמבר, קורבין הפסיד לסת' רולינס במסגרת הקרב המרכזי של הערב.
ב-7 בינואר 2019, קורבין ניצח את אליאס.
שבוע לאחר מכן, קורבין התחרה בקרב מרובע נגד דרו מקינטייר, פין באלור וג'ון סינה אשר קבע את זהות המועמד לאליפות האוניברסלית של ברוק לסנר באירוע הרויאל ראמבל, שבסופו באלור ניצח.
ב-21 בינואר, קורבין ניצח את אליאס פעם נוספת.
באירוע הרויאל ראמבל, שנערך ב-27 בינואר, קורבין התחרה בקרב הרויאל ראמבל המסורתי, כשנכנס לקרב כמספר ה-23, הספיק להדיח את אפולו קרוז ואליסטר בלאק, אך הודח על ידי ברון סטרומן.
לילה לאחר מכן, קורבין ניצח את קורט אנגל.
ב-4 בפברואר, קורבין ודרו מקינטייר הפסידו לברון סטרומן וקורט אנגל כתוצאה מפסילה.
באירוע תא ההדחות, שנערך ב-17 בפברואר, קורבין ניצח את ברון סטרומן בקרב ללא פסילות.
יממה לאחר מכן בתוכנית Raw, קורבין הפסיד לסטרומן בקרב שולחנות.
ב-4 במרץ, קורבין, בובי לאשלי ודרו מקינטייר ניצחו את ברון סטרומן, פין באלור וקורט אנגל.
באירוע פאסטליין, שנערך ב-10 במרץ, קורבין, לאשלי ומקינטייר הפסידו לקבוצת המגן (דין אמברוז, רומן ריינס וסת' רולינס).
ב-18 במרץ, קורבין הפסיד לאפולו קרוז.
שבוע לאחר מכן, קורבין הצליח לכפר על הפסדו בשבוע הקודם, כשהפעם ניצח את קרוז.
ב-1 באפריל, קורבין ניצח את ריי מיסטריו במסגרת הקרב המרכזי של התוכנית.
באירוע רסלמניה 35, שנערך ב-7 באפריל, קורבין ניצח את קורט אנגל בקרב הפרישה של אנגל.
ב-15 באפריל, קורבין, לאשלי ומקינטייר הפסידו ל-AJ סטיילס, רומן ריינס וסת' רולינס.
באירוע The Shield's Final Chapter, שנערך ב-21 באפריל, קורבין, לאשלי ומקינטייר הפסידו לקבוצת המגן, במה שהוגדר כקרב האחרון של קבוצת המגן ביחד וגם כקרב האחרון של אמברוז ב-WWE.
לילה לאחר מכן בתוכנית Raw, קורבין ניצח את מקינטייר והמיז בקרב משולש אשר שימש כקרב העפלה על מנת לקבוע את זהות המועמד לאליפות האוניברסלית של סת' רולינס.
בקרב המשולש האחר, AJ סטיילס גבר על ריי מיסטריו וסמואה ג'ו, וכתוצאה מכך קורבין וסטיילס נפגשו לקרב ביניהם אשר היה הקרב המרכזי של התוכנית.
בקרב זה, קורבין הפסיד לסטיילס וכשל בניסיונו להפוך לטוען לכתר של אליפות זו אשר תוכרע בקרב באירוע "כסף בבנק".
ב-29 באפריל בתוכנית Raw, במסגרת הפינה "רגע של בליס", אלכסה בליס חשפה את קורבין כאחד מארבעת המשתתפים שייצגו את Raw בקרב "כסף בבנק" של הגברים באירוע "כסף בבנק".
באותה התוכנית, קורבין ומקינטייר הפסידו בקרב זוגות לברון סטרומן וריקושט.
ב-6 במאי, קורבין ובובי לאשלי ניצחו בקרב זוגות את AJ סטיילס וסת' רולינס.
ב-13 במאי, קורבין ניצח את ריקושט.
באירוע "כסף בבנק", שנערך ב-19 במאי, קורבין התחרה בקרב ה"כסף בבנק" של הגברים, שבסופו ברוק לסנר ניצח.
ב-20 במאי, קורבין ובובי לאשלי הפסידו בקרב זוגות לקופי קינגסטון וסת' רולינס.
שבוע לאחר מכן, קורבין התחרה בקרב הדחות מרובע אשר כלל את ברון סטרומן, בובי לאשלי והמיז וקבע את זהות המועמד לאליפות האוניברסלית של סת' רולינס באירוע סופר שואודאון אשר ייערך בערב הסעודית; בקרב זה, קורבין ניצח והוא זה שיאתגר את רולינס לקרב על התואר.
באירוע סופר שואודאון, שנערך ב-7 ביוני, קורבין כשל בניסיונו לזכות באליפות האוניברסלית לאחר שהפסיד לסת' רולינס.
באירוע סטומפינג גראונדס, שנערך ב-23 ביוני, כשל בניסיונו פעם נוספת לזכות באליפות האוניברסלית לאחר שהפסיד לסת' רולינס בקרב שבו לייסי אוואנס שימשה כשופטת המיוחדת.
ב-19 באוגוסט, קורבין ודרו מקינטייר הפסידו לריקושט והמיז.
בשבועות הבאים, קורבין התחרה בטורניר מלך הזירה, כשהוא ניצח את המיז בשמינית הגמר, סדריק אלכסנדר ברבע הגמר, ריקושט וסמואה ג'ו בקרב משולש בחצי הגמר, ואת צ'אד גייבל בשלב הגמר וכתוצאה מכך הפך למלך הזירה לשנת 2019. בעקבות הזכייה, הוא שינה את שם הבמה שלו למלך קורבין.
בתוכנית סמאקדאון שנערכה לילה לאחר הגמר ב-17 בספטמבר, התקיימה ההכתרה של ברון קורבין כמלך הזירה.
ברצונו היה להודות לצ'אד גייבל כשקרא לו לזירה, אך כל זה היה כדי לפגוע בו בעזרת סדרת העלבות בנושא גובהו.
בעקבות זאת, גייבל תקף את קורבין ואף הרס את כל אביזרי מלך הזירה שלו.
באירוע גיהנום בכלוב, שנערך ב-6 באוקטובר, המלך קורבין הפסיד לצ'אד גייבל.
ב-11 באוקטובר בתוכנית סמאקדאון, קורבין הצליח לגבור על אותו גייבל.
ב-14 באוקטובר, קורבין הועבר לתוכנית סמאקדאון כחלק מהדראפט לשנת 2019. שבוע לאחר מכן, קורבין ושינסקה נקאמורה הפסידו בקרב זוגות לדניאל בריאן ורומן ריינס.
ב-25 באוקטובר, קורבין, סזארו ושינסקה נקאמורה הפסידו בקרב שלושה נגד שלושה לרומן ריינס, עלי ושורטי ג'י.
באירוע היהלום שבכתר, שנערך ב-31 באוקטובר, קורבין לקח חלק בקבוצתו של ריק פלייר לצד רנדי אורטון, שינסקה נקאמורה, בובי לאשלי ודרו מקינטייר וביחד הם הפסידו לקבוצתו של האלק הוגאן (רומן ריינס, רוסב, ריקושט, עלי ושורטי ג'י).
ב-8 בנובמבר, קורבין גבר על רומן ריינס.
ב-22 בנובמבר, קורבין, דולף זיגלר ורוברט רוד ניצחו בקרב שלושה נגד שלושה את רומן ריינס, מוסטפא עלי ושורטי ג'י.
באירוע TLC: שולחנות, סולמות וכיסאות, שנערך ב-15 בדצמבר, קורבין ניצח את רומן ריינס בקרב TLC.
חמישה ימים לאחר מכן בתוכנית סמאקדאון, קורבין ודולף זיגלר הפסידו בקרב זוגות לדניאל בריאן והמיז.
ב-24 בינואר 2020, קורבין, זיגלר ורוד הפסידו בקרב שלושה נגד שלושה לרומן ריינס והאוסוס.
בקרב הראשון של אירוע הרויאל ראמבל, שנערך ב-26 בינואר, קורבין הפסיד לריינס בקרב ספירות בכל מקום.
הוא אף התחרה בקרב הרויאל ראמבל המסורתי, כשנכנס לקרב כמספר ה-22, הספיק להדיח את מאט רידל, אך הודח על ידי המנצח בקרב, דרו מקינטייר.
חמישה ימים לאחר מכן בתוכנית סמאקדאון, קורבין, זיגלר ורוד שוב הפסידו לרומן ריינס והאוסוס, כשהפעם על המפסיד בקרב היה להיות מכוסה באוכל כלבים.
באירוע סופר שואודאון, שנערך ב-27 בפברואר, קורבין הפסיד לריינס, הפעם במסגרת קרב כלוב.
ב-13 במרץ, קורבין נחל הפסד לג'ף הארדי, שביצע את חזרתו המחודשת לזירה.
בלילה הראשון של האירוע רסלמניה 36, שהוקלט ב-25 וב-26 במרץ (ושודר ב-4 באפריל), קורבין נחל הפסד לאליאס.
ב-24 באפריל, קורבין העפיל לקרב ה"כסף בבנק" במסגרת האירוע כסף בבנק לאחר שגבר על דרו גולאק.
באירוע "כסף בבנק", שנערך ב-10 במאי, קורבין לא הצליח לזכות בקרב ה"כסף בבנק", שבסופו אוטיס הוא זה שזכה.
ב-15 במאי, קורבין הפסיד לאליאס בשלב רבע הגמר של טורניר אשר קבע את האלוף הבין יבשתי החדש.
קורבין הופיע בתוכנית Raw באופן חד פעמי שלושה ימים לאחר מכן, כאשר הוא התמודד מול דרו מקינטייר בקרב שאינו היה על תוארו של האחרון, ובו קורבין הפסיד.
ב-26 ביוני, קורבין הפסיד לג'ף הארדי.
ב-31 ביולי, קורבין ניצח את דרו גולאק.
באירוע פייבאק, שנערך ב-30 באוגוסט, קורבין הפסיד למאט רידל.
ב-4 בספטמבר, קורבין השתתף בקרב מרובע נגד ג'יי אוסו, מאט רידל ושיימוס אשר קבע את זהות הטוען לכתר לאליפות האוניברסלית נגד רומן ריינס באירוע התנגשות של אלופים, שבסופו אוסו ניצח.
ב-25 בספטמבר, קורבין גבר על מאט רידל.
ב-6 בנובמבר, קורבין ניצח את ריי מיסטריו בקרב אשר קבע את זהות המעפיל לקבוצת סמאקדאון לקראת קרב הדחות הגברים המסורתי של אירוע סדרת ההישרדות.
ב-27 בנובמבר, קורבין נוצח על ידי מרפי.
לעומת זאת, הוא הצליח לרשום ניצחון על אותו מרפי שבוע לאחר מכן.
במופע המקדים לאירוע TLC: שולחנות, סולמות וכיסאות, שנערך ב-20 בדצמבר, המלך קורבין, סמי זיין, סזארו ושינסקה נקאמורה הפסידו בקרב ארבעה נגד ארבעה לביג אי, דניאל בריאן, צ'אד גייבל ואוטיס.
ב-15 בינואר 2021, קורבין השיג ניצחון על ריי מיסטריו.
בשבוע ובשבועיים לאחר מכן, קורבין רשם ניצחונות על גבי בנו של ריי, דומיניק.
לעומת זאת, ב-5 בפברואר, קורבין הפסיד לדומיניק.
שבוע לאחר מכן, קורבין וסמי זיין ניצחו את דומיניק וריי מיסטייו בקרב זוגות אשר קבע את זהות שני המעפילים לקרב תא ההדחות על ההזדמנות להתמודד על האליפות האוניברסלית מול רומן ריינס באירוע תא ההדחות.
באירוע זה, שנערך ב-21 בפברואר, קורבין היה הראשון שהודח מקרב תא ההדחות, כשמי שהיה אחראי להדחתו היה סזארו.
ב-19 במרץ, קורבין גבר בקרב יחידים על סמי זיין.
ב-5 באפריל בפרק של התוכנית Raw, קורבין הפסיד לדרו מקינטייר.
ב-14 במאי, קורבין נחל הצלחה כשניצח את שינסקה נקאמורה.
לעומת זאת, הוא נחל סדרת הפסדים לאותו נקאמורה שבוע לאחר מכן, ב-4 וב-11 ביוני.
קורבין המשיך להפסיד לנקאמורה גם ב-18 ביוני, הפעם בקרב שהיה על כתר המלוכה, שלמעשה הכתיר את נקאמורה למלך החדש.
ב-9 ביולי, קורבין הפסיד למלך נקאמורה בקרב העפלה לקרב הכסף בבנק של האירוע כסף בבנק.
ב-6 וב-13 באוגוסט, קורבין נחל הפסדים בקרבות יחידים לפין באלור וקווין אואנס, בהתאמה.
ב-9 באוגוסט בפרק של התוכנית Raw, קורבין נחל הפסד לדרו מקינטייר.
במופע המקדים לאירוע סאמרסלאם, שנערך ב-21 באוגוסט, קורבין הפסיד לביג אי.
ב-1 באוקטובר בפרק הדראפט של התוכנית סמאקדאון, קורבין גבר על קווין אואנס.
ב-22 באוקטובר בפרק של התוכנית סמאקדאון, קורבין ניצח את המלך נקאמורה בקרב שאינו היה על האליפות הבין יבשתית של האחרון.
שבוע לאחר מכן בתוכנית, קורבין ומאדקאפ מוס ניצחו בקרב רחוב בסגנון חג ליל כל הקדושים את המלך נקאמורה וריק בוגז.
ב-11 בפברואר בפרק של התוכנית סמאקדאון, קורבין ניצח את סזארו.
בלילה הראשון של האירוע רסלמניה 38, שנערך ב-2 באפריל, קורבין הפסיד לדרו מקינטייר.
באירוע רסלמניה באקלאש, שנערך ב-8 במאי ובאירוע גיהנום בכלוב, שנערך ב-5 ביוני, קורבין נחל הפסדים למאדקאפ מוס בקרבות יחידים, כאשר האחרון היה תחת חוקי קרב ללא חוקים.
ב-17 ביוני, הוא הפסיד פעם נוספת לאותו מוס בקרב שלמעשה סגר את הפיוד בין השניים.
ב-5 וב-26 באוגוסט, קורבין נחל הפסדים בקרבות יחידים לריקושט, בהתאמה.
שבוע לאחר מכן, מאזן ההפסדים של קורבין גדל לאחר שנוצח על ידי שינסקה נקאמורה.
ב-13 ביוני 2023, קורבין גבר על איליה דרגונוב וכתוצאה מכך הפך לטוען לכתר לאליפות ה-NXT.
שבועיים לאחר מכן, בקרב על אליפות ה-NXT, הוא נחל הפסד לאלוף, כרמלו הייס.
אביו של תומאס נפטר בשנת 2008 עקב מחלת קרויצפלד-יעקב.
לתומאס יש קעקועים המסמלים את אביו, סביו וחבריו.
תומאס ציין שהמתאבקים בילי גאן, ביל דמוט, קורי גרייבס, קיין ודאסטי רודס עזרו לו לפתח את אישיותו ואת דמות ההיאבקות שלו.
קורבין ערך את הופעת הבכורה שלו במשחק ההיאבקות WWE 2K16. בנוסף לכך, הוא הופיע גם במשחקים העוקבים: WWE 2K17, WWE 2K18 ו-WWE 2K19.
PWI דירג אותו במקום ה-39 מתוך 500 המתאבקים הטובים ביותר לשנת 2019
אליפות הזוגות של NXT (פעם אחת) - ביחד עם ברון ברייקר
הגביע לזכר אנדרה הענק (2016)
מחזיק מזוודת "כסף בבנק" (2017)
המתאבק השנוא של השנה (2018)
המתאבק הכי אוברייטד של השנה (2018)
הגימיק הגרוע של השנה (2018) - בתור השוטר קורבין
ברומלי () הוא כפר בזימבבואה במחוז משונלנד-מזרח .
הכפר ממוקם בגובה של 1,560 מטרים על יד כביש A3 בקרבת הבירה הארארה.
במקור היה נקרא הכפר Broomley, על שם בית באחוזות טוליצ'ואן שעל גדות לוך לומונד שבסקוטלנד.
הכפר מהווה מקום מסחר וחקלאות קטן.
ברומנס הוא קשר קרוב מאוד ולא מיני בין שני גברים או יותר.
הקשר כולל חיבה, הומוסוציאליות ואחוות גברים.
זוהי רמה גבוהה של אינטימיות רגשית.
המונח בשימוש מאז תחילת המאה ה-21, ונתפס כמוביל שינוי בתפיסה החברתית לקשר מסוג זה, ופתיחות גוברת של העולם המערבי במאה ה-21 למגבלות מגדר, מיניות, ועוד.
ברומנס הוא הלחם בסיסים של המילה Bro (בעברית: אח) והמילה Romance (בעברית: רומנטיקה).
העיתונאי האמריקאי, דייב קרני , טבע את המונח, כאשר היה עורך מגזין הסקייטבורד, Big Brother , בשנות ה-90 של המאה ה-20. המונח יוחס במיוחד לסוג היחסים שמתפתחים בין 2 גולשי סקייטבורד שבילו זמן רב ביחד.
המונח הורחב לתחומים אחרים רק ב-2005, כאשר הנושא נעשה בולט יותר בתעשיית הקולנוע.
ברומנס נבדק מנקודות מבט כגון היסטוריוגרפיה, חקר השיח, מחקר חברתי ותאוריה קווירית בסקירות רחבה.
הופעתה של הברומנס כנושא בעשור האחרון נתפס כשינוי החברה באופן קולקטיבי את תפיסתה ואת התעניינותה בנושא.
המאפיינים העיקריים של הברומנס הם:
ברומנס היא מערכת יחסים הומוסוציאלית שאיננה דומה למערכות יחסים הומוסוציאליות מסורתיות.
הקרבה המוגברת חורגת מהיותם חברים בלבד, לקשר עמוק שמאופיין בעיקר בלכידת הקצה הרעיוני של "הוא גיי / הוא לא גיי".
הופעתו כז'אנר רעיוני ייחודי ותמה בתעשיית הקולנוע והטלוויזיה משקפת את .
נסיבות תרבותיות עכשוויות, כולל המאבק להשגת שוויון בנישואים חד-מיניים והשגתם, ואלמנטים ספציפיים בתיאור הרוח בקולנוע ובטלוויזיה מפרידים אותו בין סרטי חבר'ה, כמו כן ידידות רומנטית היסטורית, המשקפות מבנה חברתי שונה.
לדברי חן, החברה התעניינה באופן קולקטיבי בבדיקה מחודשת של כמה מהאילוצים המסורתיים בידידות גברית, ובעיצוב אפשרי מחדש של מבני המגדר, המיניות והאינטימיות.
ברומנס מספקת ברומנס נבדל מהקונוטציות של ידידות רומנטית , מונח מהמאה ה-20 שתיאר בדיעבד קשרים הומוסוציאליים קרובים, שנהיו פחות נפוצים לאחר אינטימיות פיזית פוטנציאלית בין בני זוג שאינם מיניים, נחשבה כחרדה במחצית השנייה של המאה ה-19.
מצד אחד, העניין החברתי בנושא נתפס כמניע את תעשיית הקולנוע, שהחזירה אז את החברה כולה, לבחון מחדש את דעותיה, ומתייחסת לקבלה של בין אנשים.
מצד שני, יש שראו את הדגש על אהבה אפלטונית כדחייה מהומוארוטיקה, או כבלבול מכוון של מערכות יחסים הומוסוציאליות והומורוטיות.
ברומנס נתפסה גם כהשתקפות של "אקספרסיביות דיסקורסיבית" גדולה יותר.
חוויות הידידות והגבריות, אולי בגלל סגנונות הורות פתוחים יותר משנות ה-70 של המאה ה-20, משקפות מגמה מסוימת לפתיחות רגשית יותר ומוגברת יותר.
לדברי הסוציולוג פיטר נרדי, לאחר מכן, גברים מתחתנים, אם בכלל, וזה משפיע על אחוות הגברים.
על פי מפקד האוכלוסין של ארצות הברית מ-2010, הגיל הממוצע של נישואיו הראשונים של גבר הוא 28, לעומת 23 ב-1960. גברים עם יותר השכלה ממתינים עד לגיל 30, לפני שהם מתחתנים.
סרטי חבר'ה הותאמו במידה מסוימת לסרטי ברומנס, אף על פי שמבקרים מבחינים בין השניים, ומציינים כי סרט חבר'ה נוטה להיות יותר אלים, יותר מפורש ופחות פתוח לגבי התכנים ההומוסקסואליים הסמויים שלו.
ההבדל בין סרטי החבר'ה לבין סרטי ברומנס צוין באופן קומדי לראשונה ב-1978, כאשר המגזין האמריקאי, National Lampoon , העביר מודעת פרודיה לסרט החבר'ה, Semi-Tough , ששמו נקרא "Semi-Sweet" (בעברית: חצי מתוק) והציג איור של השחקנים ברט ריינולדס וקריס קריסטופרסון מחזיקים ידיים.
דוגמאות בולטות של קומדית ברומנס כוללים את הסרטים בתול בן ארבעים (2005) והדייט שתקע אותי (2007), סופרבאד - חרמן על הזמן (2007), לדפוק חתונה (2005), זולנדר, Funny People (2009), (2009), בדרך לחתונה עוצרים בווגאס (2009) ואיך להיפטר מהבוס (2011).
אף על פי שהרומנים של ג'.
טולקין קדמו ל-"עידן הברומנס", הצגת מערכות היחסים ההדוקות לאורך כל החיים בין פרודו בגינס לסמוויז גמג'י, בין מריאדוק ברנדיבאק לפרגרין טוק, ובין גימלי ללגולאס אופיינו כברומנס, כמו כן בסרטים המבוססים עליהם.
הנושא נותר פופולרי, וז'אנרים שונים מסתכלים על המושג בדרכים שונות, כמו בסרט התיעודי Best of Enemies – על היריבות בין גור וידאל וויליאם פ.
באקלי הצעיר בשנות ה-60 של המאה ה-20.
גם הברומנס הופיע בטלוויזיה ונהיה נפוץ יותר.
סדרת הטלוויזיה הראשונה שבה הוצג הברומנס היה The Man from U.N.C.L.E.
משנות ה-60 של המאה ה-20, ובסדרת הטלוויזיה סטארסקי והאץ' משנות ה-70 של המאה ה-20, שהמפיק, אהרון ספלינג, כינה את הסדרה כ-.
מבקרים מסוימים מצביעים גם על סדרת הטלוויזיה הזוג המוזר משנות ה-70 של המאה ה-20, עליו אמר המפיק הבכיר גארי מרשל,
באוקטובר 2008, העלה המגזין האמריקאי, TV Guide, כריכה שבהם גרגורי האוס (יו לורי) וג'יימס וילסון (רוברט שון לאונרד) עם הכיתוב "האם זה לא ברומנטי?".
ברודי ג'נר , שהוצג בתוכנית הריאליטי של MTV, הוליווד הילס, העלה את הנושא של ברומנסים עם ג'סטין בובי בריסקה וספנסר פראט , בסדרת הריאלטי, Bromance , ב-29 בדצמבר 2008. הסדרה, בת ששת הפרקים, הציגה את ג'נר בוחר, מבין המתחרים, מי יהיה חלק מ-"פמלייתו" של ג'נר.
די הוא רופא רגיש בפרק אחד, הם שרו "".
סדרת הטלוויזיה, החבר'ה הטובים , "מקדמת את הקשר הגברי תוך הכרה במודעות עצמית לצלילי ההומרוטי שלו." העיתון הבריטי, אינדפנדנט, ניתח את סדרת הטלוויזיה שרלוק, של ה-BBC, כברומנס, וייחס אליו כנושא.
מערכת היחסים בין שרלוק הולמס לדוקטור ווטסון יוחסה כברומנס גם בכלי מדיה אחרים.
מגישי ומפיקי הטלוויזיה הבריטית, אנתוני מקפרטלין ודקלן דונלי , ידועים בידידותם הבלתי-נשברת על המסך ומחוץ למסך.
עקב איסור ממשלת סין על הצגת מערכות יחסים להט"ביות בטלוויזיה, נפוצים בסין עיבודי ברומנס לרומנים העוסקים ביחסים הומוסקסואליים, כגון "The Untamed" ו-.
המושג התרבותי לפיו הברומנס מקשר לקרבה מסוימת נלקח כנושא.
הרעיון הועלה גם בביולוגיה, וכן ביצירות ניסיוניות של סרטי וידאו של מחול אקרובטי, ברומנס חוקר את
כפי שנאמר בספרו של מזכיר העיתונות לשעבר, סקוט מק'קלן , What Happened היחסים בין ג'ורג' ווקר בוש למק'קלן, תוארו על ידי מבקר אחד כ-.
ב-2012, השיר "Bromance" של הקומיקאי, אושיית היוטיוב והשחקן האמריקאי, ריאן היגה, נהיה סרטון ויראלי.
היחסים של הפוליטיקאים דלטון מקגוינטי , ראש פוברינציית אונטריו (2003 – 2013), וז'אן צ'רסט ראש פוברינציית קוויבק (2003 – 2012), תוארו כ-.
מונח זה תואר גם על יחסיהם של ראש ממשלת הודו, נרנדרה מודי, ונשיא ארצות הברית, ברק אובמה, ויחסיהם של נשיא רוסיה, ולדימיר פוטין, וקנצלר גרמניה, גרהרד שרדר.
בתחילת 2017, צצו מספר ממים באינטרנט אשר רמזו על יחסיו של נשיא ארצות הברית, ברק אובמה, עם סגן נשיא ארצות הברית, ג'ו ביידן, כ-"ברומנס".
ברומא התנהג כרומאי , הוא פתגם המיוחס לקדוש הנוצרי אוגוסטינוס.
משמעות הביטוי היא כי רצוי לעקוב אחר המוסכמות של האזור בו אתה גר או מבקר.
סנט מוניקה ובנה, סנט אוגוסטין, גילו כי מנהג רומא הוא שיש לצום ביום שבת, שם תכננו לבקר.
אך הם לא היו רגילים לכך בעיר מגורם במילאנו.
כשהתייעצו עם סנט אמברוז אמר: "כשאני כאן (במילאנו) אני לא צם בשבת, כשאני ברומא אני צם בשבת." מיוחס כי תשובה זו הביאה לאמירה "כאשר ברומא, עשה כפי שעושים הרומאים".
כוונת הביטוי היא שהנימוס מחייב אדם המגיע למקום חדש, לשים לב להתנהג על פי מנהג המקום – גם כשהדברים זרים או לא מובנים לו.
ביטוי דומה מופיע בתרבויות ושפות רבות.
בשפות רבות, בצרפתית: "כשנמצאים בין זאבים צריך ליילל", ובסוואהילית: "כשאתה מסתובב בין אנשים שתומי עין, עצום עין אחת".
פתגם זהה הוא: אֲזַלְתְּ לְקַרְתָּא הַלֵּךְ בְּנִימוּסֶיָה או עַלְתְּ לְקַרְתָּא הַלֵּךְ בְּנִימוּסֶיָה, המוזכר בשמות רבה לגבי משה רבנו שעלה לשמיים ולא אכל לחם מכיוון שהמלאכים גם לא אוכלים.
ברון גריניץ' הוא תואר שנוצר פעמיים בהיסטוריה של הממלכה המאוחדת.
התואר נוצר לראשונה בשנת 1767 עבור ליידי קרולין טאונשנד שקיבלה את התואר ברונית גריניץ'.
הפעם השנייה בה נוצר התואר הייתה ב־1947 עבור לוטננט הנסיך פיליפ, דוכס אדינבורו בבוקר החתונה שלו עם הנסיכה אליזבת (לימים המלכה אליזבת השנייה) שקיבל אותו יחד עם התארים דוכס אדינבורו ורוזן מריונת'.
אחרי מותו ירש את התואר בנו, צ'ארלס, נסיך ויילס; עם המלכתו של הנסיך כמלך צ'ארלס השלישי התואר התמזג עם הכתר.
ברונית גריניץ'; יצירה ראשונה (1767)
קרוליין טאונשנד, ברונית גריניץ' הראשונה (1717–1794)
ברוני גריניץ'; יצירה שנייה (1947)
ברונסון רכשטיינר הידוע יותר בשם הבמה שלו, ברון ברייקר הוא שחקן פוטבול לשעבר ומתאבק אמריקאי, המופיע בארגון ההיאבקות WWE, בתוכנית הדגל Raw.
רכשטיינר נולד ב-24 באוקטובר 1997 בוודסטוק, ג'ורג'יה.
בתקופת שהותו בתיכון, הוא שיחק פוטבול, כשבתקופה זו זכה באליפויות לאורך שלוש השנים.
בנוסף, הוא התחרה בענף ההיאבקות, בו זכה באליפות מדינת ג'ורג'יה במשקל 220 פאונד בשנת 2016. רכשטיינר למד באוניברסיטת קנסאו, שם סיים תואר ראשון במשפט פלילי והיה חלק מקבוצת הפוטבול של קנסאו.
באפריל 2020, רכשטיינר הוחתם בקבוצת הפוטבול, בולטימור רייבנס בעמדת הפול בק.
לעומת זאת, הוא שוחרר מחוזהו בחודש אוגוסט של אותה השנה.
רכשטיינר ערך את הופעת הבכורה שלו בזירה ב-8 באוקטובר 2020 באירוע WrestleJam 8, ששווק על ידי ארגון ההיאבקות AWF/WOW, ובו הוא ניצח את ג'יימי הול.
בפברואר 2021, ארגון ההיאבקות ה-WWE החתים את רכשטיינר על חוזה.
מאוחר יותר באותו החודש, הוא נשלח למתחם האימונים של ה-WWE Performance Center.
באירוע רסלמניה באקלאש, שנערך ב-16 במאי 2021, רכשטיינר גילם את אחת מדמויות ה"זומבים" בקרב חוטבי העצים בין דמיאן פריסט ללמיז.
קרב הבכורה שלו ב-WWE הגיע ב-14 בספטמבר בפרק של התוכנית NXT, כשהופיע תחת שם הבמה ברון ברייקר וניצח את אל.
מאוחר יותר באותו הערב, הוא נקלע לקרב מבטים עם אלוף ה-NXT הטרי, תומאסו צ'אמפה.
שבוע לאחר מכן בתוכנית, הוא וצ'אמפה ניצחו בקרב זוגות את פיט דאן ורידג' הולנד, זאת לאחר שברייקר הצמיד את הולנד לניצחון.
ב-19 באוקטובר בפרק של התוכנית NXT 2.0, ברייקר וצ'אמפה ניצחו בקרב זוגות את Grizzled Young Veterans (ג'יימס דרייק וזאק גיבסון).
בפרק הספיישל NXT Halloween Havoc, שנערך ב-26 באוקטובר, ברייקר כשל בניסיונו לזכות באליפות ה-NXT לאחר שהפסיד לתומאסו צ'אמפה.
ב-30 בנובמבר בפרק של התוכנית NXT 2.0, ברייקר ניצח את ג'וני גרגאנו בקרב סולם אשר קבע מי מהקבוצות תקבלנה את היתרון לקרב ה-WarGames, שיתקיים באירוע NXT WarGames.
באירוע זה, שנערך ב-5 בדצמבר, ברייקר היה חלק מקבוצת 2.0 (לצד כרמלו הייס, גרייסון וולר וטוני דיאנג'לו) כשביחד הם ניצחו את קבוצת שחור & זהב (ג'וני גרגאנו, אל.
נייט, פיט דאן ותומאסו צ'אמפה) במסגרת קרב ה-WarGames המסורתי.
ב-14 בדצמבר בפרק של התוכנית NXT 2.0, ברייקר גבר על אלוף ה-NXT במשקל קל, רודריק סטרונג בקרב שאינו היה על חגורת האליפות של האחרון.
בפרק הספיישל NXT New Year's Evil, שנערך ב-4 בינואר 2022, ברייקר גבר על תומאסו צ'אמפה והפך לאלוף ה-NXT החדש.
ב-1 בפברואר בפרק של התוכנית NXT 2.0, ברייקר וצ'אמפה שיתפו פעולה ביניהם, כאשר ניצחו את לגאדו דל פנטסמה (חואקין ויילד וראול מנדוזה).
בפרק הספיישל Vengeance Day, שנערך ב-15 בפברואר, ברייקר שמר על התואר מול מנהיג קבוצת לגאדו דל פנטסמה, סנטוס אסקובר.
ב-1 במרץ בפרק של התוכנית NXT 2.0, ברייקר שילב כוחות ביחד עם האלוף לשעבר, תומאסו צ'אמפה כאשר ביחד הם גברו על דולף זיגלר ורוברט רוד.
בפרק הספיישל Roadblock של התוכנית NXT 2.0, שנערך ב-8 במרץ, ברייקר הפסיד את התואר לדולף זיגלר בקרב משולש אשר כלל בנוסף את תומאסו צ'אמפה, זאת לאחר שזיגלר הצמיד לניצחון את צ'אמפה; הפסד זה קטע תקופת כהונה של 63 ימים מצידו של ברייקר.
ב-22 במרץ, ברייקר ניצח את רוברט רוד.
באירוע NXT Stand & Deliver, שנערך ב-2 באפריל, ברייקר כשל בניסיונו להשיב אליו את התואר לאחר שהפסיד בקרב החוזר לזיגלר.
יומיים לאחר מכן בפרק של התוכנית Raw, ברייקר השיב לעצמו את חגורת האליפות לאחר שניצח את זיגלר.
הוא הגן על תוארו בהצלחה מול גונתר יממה לאחר מכן בפרק של התוכנית NXT 2.0. בפרק הספיישל 'Spring Breakin, שנערך ב-3 במאי, ברייקר שמר על תוארו מול ג'ו גייסי.
באירוע Worlds Collide, שנערך ב-4 בספטמבר, ברייקר ניצח את טיילר בייט בקרב אשר איחד את אליפות ה-NXT ואת אליפות בריטניה של NXT.
ב-15 בנובמבר, ברייקר שמר על תוארו לאחר ניצחון על ון וגנר.
ב-21 בפברואר 2022, הוא הגן בהצלחה על תוארו מול ג'ינדר מהאל.
ב-20 ביוני 2023, ברייקר כשל בניסיונו לזכות באליפות העולם במשקל כבד של ה-WWE לאחר שהפסיד לסת' "פריקין" רולינס.
ברונסון הוא בנו של ריק סטיינר ואחיינו של סקוט סטיינר.
PWI דירג אותו במקום ה-26 מתוך 500 המתאבקים הטובים ביותר לשנת 2022
אליפות הזוגות של NXT (פעם אחת) - ביחד עם ברון קורבין
ארמינדו טואה נה בנגנה (בפורטוגזית: Armindo Tué Na Bangna; נולד ב-24 באוקטובר 1994 בביסאו שבגינאה ביסאו), הידוע בכינוי ברומה (בפורטוגזית: Bruma), הוא כדורגלן פורטוגזי יליד גינאה ביסאו המשחק בעמדת קשר הכנף בקבוצת בנפיקה ליסבון, ובנבחרת פורטוגל.
ברומה גדל במחלקת הנוער של ספורטינג ליסבון.
ב-10 בפברואר 2013 ערך את הופעת הבכורה שלו בקבוצה הראשונה של המועדון, בהפסד 0–1 למריטימו במסגרת המחזור ה-18 בליגת העל הפורטוגלית לעונת .
ב-16 בפברואר הבקיע את שער הבכורה שלו במועדון, בניצחון 2–3 על ז'יל ויסנטה במסגרת המחזור ה-19 בליגה.
בסך הכל ערך 13 הופעות ליגה במדי המועדון, בהן הבקיע שער אחד.
ב-3 בספטמבר 2013 חתם ברומה על חוזה לחמש עונות בגלאטסראיי מליגת העל הטורקית.
הוא ערך 57 הופעות ליגה במדי המועדון, בהן הבקיע 12 שערים.
בשנת 2014 הושאל לגזיאנטפספור מליגת העל הטורקית, אך לא שיחק במדי המועדון.
ב-14 ביולי 2015 הושאל ברומה למשך עונה אחת לריאל סוסיאדד מלה ליגה.
ב-22 באוגוסט ערך את הופעת הבכורה שלו במועדון, בתיקו 0-0 נגד דפורטיבו לה קורוניה במסגרת המחזור הראשון בליגה לעונת 2015/2016. ב-3 בדצמבר הבקיע את שער הבכורה שלו במועדון, בהפסד 1–2 ללאס פאלמאס במסגרת גביע המלך הספרדי.
ב-30 בדצמבר הבקיע את שער הבכורה שלו בליגה, בהפסד 1–3 לריאל מדריד במסגרת המחזור ה-17. בסך הכל ערך 32 הופעות ליגה במהלך תקופת ההשאלה, בהן הבקיע שני שערים.
ב-13 באוגוסט ערך את הופעת הבכורה שלו במועדון, במסגרת הגביע הגרמני.
ב-19 באוגוסט ערך את הופעת הבכורה שלו במסגרת הליגה, בהפסד 0–1 לשאלקה 04 במסגרת המחזור הראשון לעונת 2017/2018. ב-27 באוגוסט הבקיע את שער הבכורה שלו במועדון, בניצחון 1–4 על פרייבורג במסגרת המחזור השני בליגה.
בסך הכל ערך 42 הופעות ליגה במדי המועדון, בהן הבקיע חמישה שערים.
ב-28 ביוני 2019 חתם ברומה על חוזה לחמש עונות בפ.ס.וו.
ב-3 באוקטובר 2020 הושאל ברומה למשך עונה אחת לאולימפיאקוס מליגת העל היוונית.
ב-1 ביולי 2022 הושאל ברומה למשך עונה אחת לפנרבחצ'ה מליגת העל הטורקית.
ב-29 בינואר 2023 נרכש על ידי פנרבחצה והושאל לספורטינג בראגה.
ב-1 ביולי 2023 חתם באופן קבוע בבראגה.
ב-10 בנובמבר 2017 ערך ברומה את הופעת הבכורה שלו בנבחרת פורטוגל, בניצחון 0–3 על נבחרת ערב הסעודית במשחק ידידות.
ב-14 באוקטובר 2018 הבקיע את שער הבכורה שלו בנבחרת, בניצחון 1–3 על נבחרת סקוטלנד במשחק ידידות.
ברומוקסיניל הוא תרכובת אורגנית עם הנוסחה .
החומר משמש כקוטל עשבים המכיל ניטריל, וככזה נמכר תחת שמות מסחריים רבים.
החומר הוא מוצק לבן המעכב פוטוסינתזה.
הוא רעיל במידה חלקית ליונקים.
הוא מיוצר על ידי ברומינציה של 4-hydroxybenzonitrile.
ברומוקסיניל מתפרק עם זמן מחצית חיים של כשבועיים באדמה.
זמן החיים שלו ארוך יותר בקרקעות עם ריכוז גבוה של חומר אורגני, מה שמרמז שלתרכובת יש זמינות ביולוגית מוגבלת במקצת למיקרואורגניזמים בסביבות אלה.
בתנאים אירוביים תוצרי פירוק ברומוקסיניל שומרים לרוב על קבוצות הברום המקוריות.
קוטל העשבים, ואחד ממוצרי הפירוק הנפוצים שלו (3,5-dibromo-4-hydroxybenzoic acid) עשויים לעבור דה הלוגנציה (שבירה של קשרי פחמן והלוגן) מטבולית רדוקטיבית על ידי חיידקי Desulfitobacterium chlororespirans.
הוא נמצא בשימוש נרחב בין היתר באזור המישורים הגדולים בקנדה, שם הרמה הממוצעת שנמצאה במי השתייה הייתה 1 ננוגרם לליטר, אף שבמקרה אחד התגלו עד 384 ננוגרם לליטר.
הרמות של ברומוקסיניל היו נמוכות באופן עקבי מאשר של כמה חומרי הדברה אחרים שנבדקו, ונראה כי הוא עובר הפחתה גדולה יותר בטיפול במים בהשוואה לאחרים.
במינון של בין 60 ל-600 מיליגרם לקילוגרם נחשב כמינון קטלני ביונקים, ובמינון של מעל 30 מיליגרם לקילוגרם נצפו השפעות טרטוגניות בחולדות ובארנבות.
חשיפה כרונית במשך יותר משנה בבני אדם גרמה לתסמינים של ירידה במשקל, חום, הקאות, כאבי ראש ובעיות שתן במקרה מתועד אחד.
בארצות הברית הוא מופץ כחומר הדברה מוגבל לשימוש בדרגת רעילות II (רעיל בינוני) ואינו זמין לשימוש משקי בית.
ברומוכלורופלואוריודומתאן הוא הלואלקאן היפותטי עם ארבעה מתמירים, שהם כל ההלוגנים היציבים הקיימים בו.
ניתן לראות בתרכובת זו מולקולת מתאן, שכל אחד ארבעת אטומי המימן שלה מוחלפים באטום הלוגן אחר.
מכיוון שתמונות המראה של מולקולה זו אינן ניתנות לחפיפה, למולקולה יש שני אננטיומרים.
כאחת המולקולות הפשוטות ביותר מסוג זה, היא מצוטטת לעיתים קרובות כתרכובת הכיראלית האב-טיפוסית.
עם זאת, מכיוון שאין דרך סינתטית ידועה לייצור ברומוכלורופלואורויודומתאן, התרכובת הכיראלית הפשוטה ברומוכלורופלואורומתאן משמשת במקום זאת כאשר תרכובת כזו נדרשת למחקר.
ברומית הוא סוג גדול של דגניים הם ידועים בדרך כלל בשמות ברומית, עשבי ברומית או עשבי שחמט.
ההערכות בספרות המדעית לגבי מספר המינים נעו בין 100 ל-400, אך כיום טקסונומים של צמחים מכירים בכ-160–170 מינים.
הברומית שייכת לשושלת הדגנים של העונה הקרירה (תת-משפחת Pooideae), הכוללת כ-3,300 מינים.
בתוך תת-משפחת Pooideae, הברומית מסווגת בשבט Bromeae (היא הסוג היחיד בשבט זה).
הברומית קשורה קשר הדוק לשושלת עשבי החיטה (שבט Triticeae), הכוללת סוגים בעלי חשיבות כלכלית כגון Triticum (חיטה), Hordeum (שעורה תרבותית) ו-Secale (שיפון).
השם הגנרי Bromus נגזר מהמילה הלטינית bromos, מילה שאולה מהיוונית עתיקה.
המונחים ו- מתייחסים לשיבולת שועל, אך נראה כי התייחס באופן ספציפי ל-Avena sativa.
השם הגנרי נובע מהמילה הלטינית avēna, מילה מקומית שמשמעותה "שיבולת שועל" או "שיבולת שועל פראית".
מיני הברומית מופיעים בבתי גידול רבים באזורים הממוזגים של העולם, כולל אפריקה, אמריקה, אוסטרליה ואירואסיה.
קיימים הבדלים מורפולוגיים ניכרים בין מינים מסוימים, בעוד שההבדלים המורפולוגיים בין אחרים (בדרך כלל מינים קרובים) הם עדינים וקשים להבחנה.
כתוצאה מכך, הטקסונומיה של הסוג מורכבת.
מיני ברומית הם עשבים שנתיים או רב-שנתיים, עם ענפים זקופים או מתפשטים.
העלים ארוכים וצרים (ליניאריים), עם ליגולה ממברנית, וקליפות העלים סגורות ברוב אורכן.
הפרחים מסודרים בפניקל, לעיתים מוטים או נוטים, עם ספיקלטים גדולים ועם למה (awn) בלמות (lemmas), לעיתים עם תוספות שעירות על השחלה.
הבדלים מורפולוגיים בין המינים יכולים להיות עדינים, מה שמקשה על זיהוי.
מיני הברומית נחשבים בדרך כלל כבעלי ערך כלכלי מועט לבני אדם, לפחות בזמנים הנוכחיים.
Bromus mango גודל בעבר בצ'ילה ובארגנטינה על ידי עמים ילידיים, שהשתמשו בו הן כמספוא והן כמזון.
הטאראהומארה, שבט ילידי בצפון מקסיקו, משתמשים בגרגירים של מינים מקומיים של ברומית כדי לסייע בתסיסה בייצור אחד ממשקאות התרבות שלהם.
כפי שמעידים שמות כמו ברומית עקרה (B.
diandrus), חלק מהמינים אינם שימושיים במיוחד כמספוא משום שעליהם מתקשים במהירות ועשויים אף להזיק לבעלי חיים בשל תכולת צורן דו-חמצני גבוהה.
מינים אחרים, כמו ברומית השדות (Bromus riparius), שמקורם בחלקים של רוסיה, נזרעים כמספוא במישורים הגדולים של צפון אמריקה.
עשבי הברומית אינם נחשבים בדרך כלל כצמחי נוי בשל מראם הלא מרשים של רוב המינים.
חלקם שימושיים למניעת שחיקה, אך יש לשלוט בשימוש זה בזהירות, שכן לרוב מיני הברומית יש יכולת להתפשט ולהפוך לעשבים פולשים.
ברומית הגגות (Bromus tectorum) היא עשב פולש מטריד במיוחד ברחבי מערב צפון אמריקה (מדרום קולומביה הבריטית ועד קליפורניה).
טקסונומים יצרו סכמות סיווג שונות כדי לשקף את השונות המורפולוגית הנראית בברומית.
בצפון אמריקה, חמש קבוצות מינים בעלות דמיון מורפולוגי, המכונות חתכים, מוכרות בדרך כלל: ברומית, גנאה, סראטוכלואה, נאוברומית ו-ברומופסיס.
החתכים ברומית וגנאה מקורם בעולם הישן (אירו-אסיה), אך מינים רבים הוכנסו לצפון אמריקה.
לחתכים ברומופסיס, נאוברומית וסראטוכלואה יש מספר מינים מקומיים בצפון אמריקה.
ברומאסטר (מאנגלית: Brewmaster, בגרמנית: נקרא Braumeister, ולעיתים גם בעברית: ברומייסטר) הוא מהנדס מזון המתמחה בייצור בירה.
בעוד שהמונח "ברומאסטר" משמש לרוב עבור כל אדם העוסק בתהליך בישול הבירה, בגרמניה הוא מקצוע רשמי הדורש הכשרה מתקדמת או אקדמית בתחום.
הברומאסטר הוא האדם המחזיק בידע הטכני הנדרש לבחירה ושימוש מיטבי במרכיבים השונים להכנת בירה.
הוא מוודא שהשלבים השונים, החל מיצירת הלתת ועד לבישול, מהתסיסה ועד הסינון, מבוצעים כראוי.
עבור כל סוג בירה, הוא שולט במתכון ויודע באילו זני שעורה להשתמש, את איכות הלתת הדרושה, את סוג השמרים, את הרכב המינרלים האידיאלי של המים, את אופן הבישול ואת פרופיל התסיסה.
הוא מעורב באופן מתמיד בבחירה, בקרה, התאמה וטעימה של הבירה.
כמו טבח, הברומאסטר מתאים את המתכונים שלו לתוצרים החקלאיים הזמינים לו, לכל עונה בהתאם לאקלים ולאיכות התוצרת.
הברומאסטרים מאומנים בטעימה, כדי שיוכלו לזהות את המאפיינים השונים של הבירה ולתאר אותם.
בגרמניה, נדרשת הכשרה רשמית לתפקיד.
כולל תקופת חניכות, הנמשכת בדרך כלל שלוש שנים ומבחן רשמי.
ישנם מספר מכללות ואוניברסיטאות המתמחות בהוראת המקצוע, חלקם אף מעניקות תואר אקדמי בתחום.
בנוסף להכשרה המקצועית הלימודים כוללים גם נושאים מתמטיים ומדעיים (כימיה אורגנית ואנאורגנית, מיקרוביולוגיה, פיזיקה ומתמטיקה), הנדסת מכונות והנדסה חקלאית, ואוטומציה של תהליכי ייצור.
ברומייסטרים בגרמניה מועסקים לא רק על ידי מבשלות בירה ויצרני לתת, אלא גם בתעשייה הכימית, מגזר הביוטכנולוגיה, יצרני משקאות לא אלכוהוליים ותעשיית המזון.
האוניברסיטאות הטכניות של פרוסיה החלו להעניק בצו מלכותי של קיסר גרמניה וילהלם השני.
באוקטובר 1899, את התואר האקדמי דיפלומה-בראומייסטר בשנת 1903. אחר כך הוצע קורס הכשרה אקדמי בתחום במכון VLB Berlin של האוניברסיטה הטכנית של ברלין ובאוניברסיטה הטכנית של מינכן כתואר ראשון.
באוסטריה, המקצוע נקרא טכנאי בישול בירה ומשקאות; אך אין תואר מקצועי רשמי של ברומייסטר.
עם זאת, איגוד הברומייסטרים וטכנאי מבשלות הבירה האוסטריים (BÖBB) מייצג את האינטרסים של העוסקים במקצוע.
בשווייץ, המקצוע שנודע בעבר בשם brewer אך מאז 2001 נלמד כחלק מהתחום המקצועי של טכנולוג מזון.
לבוגרים יש הזדמנות להמשיך את השכלתם ולהפוך ל"טכנולוגים של מזון מוסמכים פדרלית".
הדיפלומה הפדרלית תואמת את תעודת הברומייסטר אומן הגרמנית.
אך בשווייץ אין צורך בהכשרה רשמית כדי לעבוד בתחום.
איגוד מבשלי הבירה השווייצרי, שהוא בן למעלה מ-100 שנה, מייצג את האינטרסים של העוסקים בתחום.
הברומייסטר המקצועי הראשון בארץ ישראל היה פרץ הירשברוך, שהוזמן להקים ולנהל את מבשלת "תעשיית בירה ארץ-ישראלית" בראשון לציון.
הוא ייצר את מותגי הבירה הישראלים "נשר", "גולדסטאר" ו"נשר מאלט".
הירשברוך גם הדריך והכשיר את עובדי המבשלה.
בשנת 1953 החלה לפעול "מבשלת שיכר לאומית" בנתניה.
הברומייסטר הראשון של המבשלה היה מומחה צ'כי, מר אנטונין מסריק, בן אחיו של נשיא צ'כוסלובקיה טומאש מסריק.
לאחר איחוד "תעשיית בירה ארץ-ישראלית" ו"מבשלת שיכר לאומית" מנחם ברלינר היה הברומייסטר של החברה הממוזגת.
אחר כך שימשו בתפקיד דוד הרלינג ובוריס קזיאנסקי.
ב החלו לפעול בישראל מספר מבשלות בוטיק, על ידי יזמים שרבים מהם החלו בבישול בירה כתחביב, באופן ביתי ללא הכשרה ואחר כך למדו את המקצוע במוסדות לימוד לברומאסטרים.
בהם יוחאי קודלר שהקים את מבשלת הנגב, אחר כך היה שותף להקמת מבשלת בירה שפירא ונסע ללמוד במכון VLB Berlin ; ואורי שגיא מייסד בירה אלכסנדר, שלמד ב־Siebel Institute בשיקגו.
בשנת 2009 מונתה על ידי "מבשלות בירה ישראל" ענת מאיר, כברומאסטרית הראשונה בישראל.
מאיר היא בעלת תואר ראשון בביוטכנולוגיה, נשלחה לדנמרק ועברה הכשרה במשך חצי שנה באקדמיה של קרלסברג.
מאיר הייתה שותפה לפיתוח הבירה "קרלסברג לומה", ומותג הבירה "שקמה".
בשנת 2015 מונתה מרינה זלצר כברומאסטרית של "טמפו".
היא ייצרה את הבירה גולדסטאר "SlowBrew".
ברונו ולטר היה מנצח, פסנתרן ומלחין יהודי-גרמני.
אחד המנצחים החשובים ביותר של המאה ה-20. וולטר היה המנצח של המקהלה של תזמורת הגוונדהאוס בלייפציג (1929-1933) (משרתו האחרונה בגרמניה), המנצח הראשי של הפילהרמונית של ניו יורק (1947-1949) ומנצח אורח קבוע של הפילהרמונית של וינה.
ברונו ולטר, שנולד סמוך לכיכר אלכסנדר (אלכסנדרפלאץ) החל את לימודי המוזיקה בקונסרבטוריון שטרן בגיל שמונה, והופיע לראשונה לפני קהל בנגינה בפסנתר בגיל תשע.
ואולם, לאחר ששמע אחד מן הקונצרטים של הנס פון בילו בשנת 1889 וביקר בפסטיבל ביירוית בשנת 1891, שינה את דעתו והחליט לבחור בקריירה של מנצח.
את הופעת הבכורה שלו בניצוח ערך עם Waffenschmied של אלברט לורצינג בשנת 1894. בהמשך אותה שנה יצא לאופרה של המבורג לעבוד כמנצח מקהלה ושם נפגש לראשונה והחל לעבוד עם גוסטב מאהלר, שאותו העריץ בכל לבו ועם המוזיקה שלו יזוהה במידה רבה בהמשך חייו.
בשנת 1896 קיבל ולטר משרת ניצוח בבית האופרה בברסלאו - עבודה שמצא בשבילו מאהלר.
שם השמיט את השם "שלזינגר", לבקשת מאהלר או מנהל האופרה, כדי ששמו יישמע פחות יהודי, אם כי התירוץ הרשמי היה, שהשם "שלזינגר" שכיח מדי בשלזיה.
בשנת 1897 קיבל משרת מנצח-אופרה בפרסבורג, וב-1898 קיבל משרה דומה בריגה.
בשנת 1900 חזר ולטר לברלין, שם קיבל משרת מנצח של בית המלוכה הפרוסי בבית האופרה המלכותי של ברלין; עם עמיתיו שם נמנו ריכרד שטראוס וקרל מוק.
בהיותו בברלין ניצח גם על הבכורה הברלינאית של היינריך העני מאת הנס פפיצנר, מלחין שיהיה לידידו הקרוב כל חייו.
בשנת 1901 נענה ולטר להזמנתו של מאהלר להיות לעוזרו באופרת החצר של וינה.
בהופעת הבכורה שלו שם ניצח על אאידה של ורדי.
בשנים הבאות יצא שמו של ולטר כמנצח ברחבי אירופה, שהופיע בפראג, בלונדון, (שם ניצח בשנת 1910 על טריסטן ואיזולדה של וגנר ועל המחריבים של אתל סמית בבית האופרה המלכותית, קובנט גארדן), וברומא.
חודשים אחדים אחרי מותו של מאהלר בשנת 1911 ניצח ולטר על הביצוע הראשון של השיר על הארץ במינכן, ועל הסימפוניה התשיעית של מאהלר בווינה, בשנה שאחריה.
ולטר קיבל אמנם אזרחות אוסטרית בשנת 1911, אך עזב את וינה והיה למנהל מוזיקלי של האופרה הבווארית המלכותית במינכן בשנת 1913. בינואר של השנה הבאה ניצח ולטר על הקונצרט הראשון שלו במוסקבה.
בשנות מלחמת העולם הראשונה, המשיך לעסוק באופן פעיל בניצוח.
ולטר סיים את תקופת מינויו במינכן בשנת 1922 ויצא לניו יורק בשנת 1923, שם עבד עם התזמורת הסימפונית של ניו יורק בקרנגי הול; לאחר מכן ניצח בדטרויט, מינסוטה ובוסטון.
בשובו לאירופה נענה שוב לכמה הזמנות עבודה, בהן ברלין (1925, כמנהל מוזיקלי באופרה העירונית, שרלוטנבורג) ולייפציג (1929).
את הופעת הבכורה שלו בלה סקאלה ערך בשנת 1926. בלונדון היה ולטר מנצח ראשי של העונות הגרמניות בבית האופרה המלכותית, קובנט גארדן משנת 1924 עד 1931.
בשנת 1933, כשהמפלגה הנאצית החלה להצר את צעדיו בגרמניה, יצא ולטר לאוסטריה.
הוא התגורר בבוורלי הילס במשך שנים רבות ובין שכניו הרבים לגלות היה הסופר הגרמני תומאס מאן.
במשך שנותיו בארצות הברית עבד ולטר עם הרבה תזמורות אמריקאיות מפורסמות, בהן התזמורת הסימפונית של שיקגו, התזמורת הפילהרמונית של לוס אנג'לס, התזמורת הסימפונית של רשות השידור הלאומית, הפילהרמונית של ניו יורק (שם היה יועץ מוזיקלי מ-1947 עד 1949) ותזמורת פילדלפיה.
מ-1946 חזר לעיתים קרובות לאירופה, והיה לדמות מוזיקלית חשובה בשנים הראשונות של פסטיבל אדינבורו, בזלצבורג, וינה ומינכן.
שנותיו האחרונות צוינו בהקלטות סטריאו עם תזמורת קולומביה.
הקונצרט החי האחרון שלו חל ב-4 בדצמבר 1960 עם התזמורת הפילהרמונית של לוס אנג'לס והפסנתרן ואן קלייברן.
ההקלטה האחרונה שעשה הייתה של סדרת פתיחות מאת מוצרט עם תזמורת קולומביה בסוף מרס 1961.
ברונו ולטר מת בהתקף לב בביתו בבוורלי הילס, בשנת 1962. את מקום מנוחתו האחרון הוא מצא בבית הקברות של ג'נטילינו ליד לוגאנו בקנטון טיצ'ינו, שווייץ, באותו קבר שבו אשתו אלזה, לבית קורנק (1871–1945), שהייתה סופרן, ובתם מרגריט "גרטל" (1906–1939) כבר נקברו.
הניצוח של ברונו ולטר מתייחד תכופות בחמימות ואנושיות וינאית, שידע להפיק מתזמורתו.
בדומה לאוטו קלמפרר, ולטר עבד עם מאהלר וביצועיו את יצירותיו של מאהלר נחשבים משכמם ומעלה, בייחוד הקלטת הסימפוניה התשיעית שלו, שעל ביצועה הראשון הייתה לו הזכות לנצח.
ההקלטה, הראשונה של סימפוניה זו, נעשתה בהופעה חיה של הפילהרמונית של וינה בינואר 1938 - בסך הכול חודשיים לפני שהאנשלוס הנאצי כפה גלות על ולטר.
אחת ההקלטות היקרות ביותר ללבו של ולטר הייתה זו של השיר על הארץ של מאהלר, שנעשתה בשביל חברת 'דקה האנגלית בשנת 1951, עם קתלין פרייר, יוליוס פאצאק והפילהרמונית של וינה.
ולטר ניצח על יצירותיו של עוד מלחין וינאי, אנטון ברוקנר, והקלטת הסימפוניה התשיעית של ברוקנר גם היא ציון דרך בין הופעותיו.
ולטר היה מנצח דגול של מוזיקה מן התקופה הקלאסית וביצועיו המוקלטים ליצירות יוזף היידן, מוצרט ובטהובן אהובים על רבים וטובים.
הוא ניצח גם על אופרות ואת הקלטות האופרות מאת מוצרט, שניצח עליהן במטרופוליטן אופרה אפשר להשיג כיום על גבי תקליטורים, יחד עם ביצועי פידליו של בטהובן.
בְּרוֹנְדְבִּי אידראטספוינין (בדנית: Brøndbyernes Idrætsforening או בקיצור Brøndby IF), נקרא גם ברונדבי וב.י.פ בקיצור, הוא מועדון כדורגל דני מברונדבי (ברונדביבסטר), עיר מפרברי קופנהגן.
המועדון משחק בליגת העל הדנית.
למועדון יריבות גדולה ומרה עם מועדון הכדורגל קופנהגן (פ.צ.
קופנהגן) מאז הקמתו ב-1992, והמשחקים ביניהם מכונים הדרבי של קופנהגן, והם המשחקים החמים ביותר בדנמרק.
המועדון נוסד בשנת 1964 כתוצאה מאיחוד של שני מועדוני כדורגל מברונדבי: "Brøndbyøster IF" ו-"Brøndbyvester IF".
המיזוג החל מדרישה של עיריית ברונדבי למיזוג שתי הקבוצות ויצירת קבוצה עיקרית אחת, כתנאי מוקדם לבניית אצטדיון חדש.
הקבוצה המאוחדת בילתה את עונת הפתיחה שלה כמועדון חובבים בדרג השישי של הליגות הדניות, הסרייה 1, שם היא סיימה את שתי העונות הראשונות שלה במקום הרביעי.
בין שחקני השנים הראשונות היה קפטן הקבוצה פר בירגארד, רופא במקצועו שעבר לקופנהגן מרנדרס שביוטלנד, והנס גרגרסן, שהיה הקמע של הקבוצה עד מותו מעגבת בשנת 1967. בשנת 1967 נכנס לתפקיד המאמן ליף אנדרסן שהבטיח את העלייה מיידית ל-Sjællandsserien (הליגה האזורית בזילנד).
לאחר כמה שנים בינוניות, הובא מאמן חדש, ג'ון סינדינג, והמועדון זכה לעליה לדנמרקסרן הליגה הרביעית.
ב-1973 תלה פר בירגארד, אחד השחקנים המשמעותיים בקבוצה, את הנעליים, וסיים את קריירת הכדורגלן שלו בגיל 27 והפך ליו"ר ברונדבי; הפעולה הראשונה שלו הייתה לפטר את המאמן הראשי סינדינג.
במקומו החליט בירגארד להביא את השחקן לשעבר ונבחרת דנמרק, פין לאודרופ, שנכנס לתפקיד המאמן הראשי בזמן שעדיין לקח חלק פעיל במשחקים כשחקן.
לאודרופ הצטרף לגיסו אב סקוודאל בקבוצת ברונדבי, והוא הביא איתו למועדון את שני בניו הצעירים בריאן ומיכאל לאודרופ.
בהשפעתו של פין לאודרופ, סגנון המשחק של המועדון שונה לאסטרטגיה התקפית יותר, למרות שלאודרופ החליט לרכז את מאמציו כשחקן לאחר שנה בלבד.
לאחר שזכה בעלייה ב-1974, לאודרופ עזב את ברונדבי כשהיא בליגה השלישית ב-1976 כדי לשחק עבור KB בליגה הדנית הבכירה ושנה לאחר מכן הגיע אחריו מיכאל לאודרופ, שנחשב לכישרון המבריק ביותר בכדורגל הדני.
עלייה והתבססות בליגה הבכירה (1977–1987)
ב-1977, ברונדבי עלתה לליגה השנייה, והיו אחד המועדונים שהסתגלו במהירות לזמנים החדשים של כדורגל המקצועני ב-1978. פר בירגארד שכנע את פין לאודרופ לחזור לברונדבי ב-1981 ולחתום על חוזה מקצועני, ובעקבות עונה של 85 שערים ב-30 משחקים, ברונדבי זכתה לעליה לליגה הבכירה תחת המאמן טום קולרט.
פין לאודרופ סיים לאחר מכן את הקריירה שלו בגיל 36, אבל במקומו חזר מיכאל לאודרופ לעונת 1982, כשהיה אחד מעשרה שחקנים שעזבו את KB באותה שנה.
ברונדבי ניצחה את משחק הבכורה שלה בליגה הראשונה בתוצאה 7–1 על קבוצת B 1909 במשחק שבו הבקיע מיכאל לאודרופ שני שערים.
לאחר מכן זומן לאודרופ לנבחרת דנמרק, וב-15 ביוני 1982 הפך לשחקן ברונדבי הראשון שזוכה בכיפת הנבחרת הלאומית.
ברונדבי סיימה את העונה הראשונה שלה בליגה הבכירה במקום הרביעי, כאשר לאודרופ מלך השערים השלישי של הליגה עם 15 שערים, מה שזיכה אותו בתואר שחקן השנה בדנמרק.
ב-1983, נמכר לאודרופ ליובנטוס בעסקת ההעברה הגדולה ביותר דאז בדנמרק, מה שנתן לברונדבי את הבסיס הכלכלי להתרחב עוד יותר.
הצלחה באירופה וקריסה כלכלית (1987–1992)
לאורך המחצית השנייה של שנות ה-80, הקבוצה שלטה בליגה ולא סיימה פחות מהמקום השני עד 1992. הקבוצה נבנתה סביב שחקנים דנים צעירים מוכשרים, ומ-1987 עד 1991 זכו מספר שחקנים מברונדבי בפרס שחקן השנה הדני בכל עונה.
המועדון, שכבר החל להתרגל לזכייה בתואר הלאומי המקומי, הפנה את שאיפותיו להצלחה אירופאית.
בשנת 1989 זכה המועדון בגביע הדני בפעם הראשונה בהיסטוריה.
ב-1990 מינתה ברונדבי את קפטן הנבחרת לשעבר מורטן אולסן כמאמן, ותחת הדרכתו, ברונדבי הגיעה לעונת שיא בגביע אופ"א לעונת 1990/1991, במה שהפך לנקודת השיא בהיסטוריה הקצרה של המועדון באירופה.
במיוחד זכורים הניצחונות על הקבוצות הגרמניות איינטרכט פרנקפורט ובאייר לברקוזן, והמועדון הרוסי טורפדו מוסקבה שם השחקנים הדנים כיכבו, והמועדון היה במרחק דקות מההעפלה למשחק הגמר של הטורניר.
השנה שלאחר מכן, 1992, הייתה השנה הגרועה ביותר בתולדות המועדון, כאשר ההשתלטות המיועדת של המועדון על הבנק הדני אינטרבנק השתבשה.
הציפייה הייתה שהצלחתה של הקבוצה בזירה האירופית תגביר את שווי מניית ברונדבי על מנת לממן את הרכישה, אך מכיוון שהמועדון הובס על ידי דינמו קייב בהעפלה לגביע אירופה של 1991/1992, המניות מעולם לא הגיעו לערך הדרוש להשלמת העסקה.
התומכים הפיננסיים, Hafnia Insurance Company, הבטיחו להתערב ולהשתלט על הקנייה למקרה שברונדבי לא תוכל לממן אותה, אבל כשהתומכים הפיננסים בעצמם קבוצת Hafnia – פשטו את הרגל, ברונדבי נאלצה לקנות את האינטרבנק בעצמה והקריסה הפיננסית הייתה קרובה, כאשר חובות המועדון הצטברו ל-400 מיליון כתר דני.
החלה תוכנית חילוץ ארוכת טווח להצלת המועדון, אך אירועים אלו השפיעו על תפקוד הקבוצה במסגרת הליגה, שנקראת כיום הסופרליגה הדנית, בו היא לא זכתה שוב עד 1996.
את הבנייה מחדש של הקבוצה הוביל המאמן הראשי אב סקוודאל, שהחליט של הקבוצה לשחק במערך 4-4-2. החזרה למועדון של ותיקי יורו 1992, ג'ון ג'נסן והקפטן לארס אולסן, בשילוב עם הופעתו של השוער מוגנס קרוג והחלוץ אב סאנד, שיקמו את המועדון על רגליו.
הבנייה מחדש הגיעה לשיא כאשר הקבוצה הדנית הדיחה את ליברפול בגביע אופ"א 1995/1996, למרות שלאחר מכן רומא שוב הדיחה את ברונדבי.
כולל אותה שנה, ברונדבי זכתה בשלוש אליפויות דנמרק ברציפות, ובגביע אופ"א בשנה שלאחר מכן נרשמה אחת התהפוכות הגדולות בתולדות ברונדבי, שכן תבוסה ביתית 3–1 לקרלסרוהה הפכה לניצחון בסיכום שני המפגשים, כאשר ברונדבי יצאה עם ידה על העליונה.
כאשר ברונדבי הביסה את הקבוצה שהרכיבה את הנבחרת הגרמנית של יורו 1996 בה שיחק תומאס הסלר, בתוצאה 5–0 בחוץ בגרמניה.
מה שהיה הכי משמעותי עבור ברונדבי הייתה העפלה לפורמט החדש של גביע אירופה, שמותג מחדש כליגת האלופות של אופ"א.
המשמעות של ההעפלה בליגת האלופות הייתה שישה משחקים מובטחים בשלב הבתים עם שלוש מהקבוצות הגדולות באירופה, וכשהם צמדו לברצלונה ואחר כך לפיינליסטיות מנצ'סטר יונייטד ובאיירן מינכן, ברונדבי התמודדה עם משחקים אטרקטיביים מאוד מבחינה כלכלית.
למרות הניצחון 2–1 על באיירן במשחק הראשון בשלב הבתים, ברונדבי ספגה 18 שערים ב-6 משחקים והודחה עם ניצחון בודד על שמם.
סקובדאל החליט לקחת את הצוות אימון להשתלמות במועדון הסקוטי אברדין וברונדבי החליטה לנקוט בגישה סקנדינבית יותר, בחיפוש אחר הצלחה יציבה בתחרויות האירופיות כאשר המועדון הנורווגי רוזנבורג, היווה את המודל לחיקוי.
המועדון מינה את המנג'ר הנורווגי אוגה הארייד בשנת 2000, שהכריז על שינוי בהרכב לשיטת 4–3–3 התקפית יותר.
עם הארייד הגיעו קומץ שחקנים סקנדינביים שבעיקר שחקן נבחרת שוודיה מתיאס ג'ונסון שהפך לחביב האוהדים.
שנת 2000 הייתה גם השנה בה המועדון סיכם את ההרחבה המתוכננת של אצטדיון ברונדבי מקיבולת של 20,000 ל-29,000, מה שהפך אותו לאצטדיון השני בגודלו בדנמרק, רק אחרי אצטדיון פארקן של פ.צ.
קופנהגן, בעלות של 250 מיליון כתר דני.
ההוצאה העצומה נתפסה כסימן לכך שהמועדון יצא מהמשבר הפיננסי הקודם שלו.
פרויקט הבנייה הסתיים בסתיו 2000, וב-22 באוקטובר, 28,416 צופים צפו בברונדבי מנצחת את אקדמיסק בולקלוב 4–2 במשחק הפתיחה של האצטדיון המשופץ.
החזון של הארייד של מערך 4–3–3 מעולם לא התממשו, והצוות חזר במהרה למערך ה-4–4–2 הידוע.
כשהוא איבד אט אט יתרון של עשר נקודות ליריבתה לתואר פ.צ.
קופנהגן, שזכתה במחצית הראשונה של עונת הסופרליגה 2001/2002, הארייד התפטר באביב 2002 לפני המשחקים האחרונים של העונה.
הוא הוחלף על ידי מאמן קבוצת הנוער טום קולרט, שלמרות שלא רצה לקחת את התפקיד, נתן בכורה בקבוצה הראשונה לשחקני קבוצת הנוער הבכירים, בעיקר תומאס קאלנברג, שעזר למועדון להשיג את הזכייה באליפות ברגע האחרון בזכות הפרש שערים עודף על קופנהגן.
לקראת עונת 2002/2003 ברונדבי הודיע שאחד השחקנים הבולטים בתולדות המועדון ומי שנחשב לסמל הקבוצה מייקל לאודרופ מונה למאמן הקבוצה, ביחד עם ג'ון ג'נסן, גם הוא אגדת מועדון, שמונה לעוזרו.
בעונתם הראשונה, היו קיצוצים מסיביים מהסגל שהיה גדול מאוד; עשרה שחקנים הוכנסו לסגל המילואים או נמכרו ובמקומה הוקמה קבוצה של כישרונות צעירים.
המועדון היה אמור לסמוך על עוד יותר שחקני בית, שכן ברונדבי כבר הייתה מפורסמת בפיתוח שחקנים מוכשרים מאוד באקדמיית הנוער שלה.
תוך כדי כך, לאודרופ אמר לכמה שחקנים למצוא מועדונים חדשים מכיוון שהוא חשב שהם לא יתאימו לסגנון המשחק שהוא רצה ליישם.
בתקופת לאודרופ, בשנת 2005 זכה המועדון באליפות העשירית.
המועדון הצליח יחסית בתחרויות האירופיות כאשר היא ניצחה את שאלקה 04 2–1 בגביע אופ"א לעונת 2003/2004, אך הפסידה מאוחר יותר לקבוצתו לשעבר של לאודרופ ברצלונה בתוצאה 0-1. במאי 2006, פורסם כי לאודרופ וג'נסן לא יכלו להסכים עם מועצת המנהלים של ברונדבי לגבי הארכת החוזים שלהם, והצמד עזב את המועדון.
לאודרופ וג'נסן הוחלפו על ידי המאמן ההולנדי רנה מלנסטיין, שהיה לו התחלה קשה כמאמן הקבוצה.
יחד עם המינוי הטרי אנדרס בירגארד – בנו של הבמאי פר בירגארד – מלנסטיין קנה מספר שחקנים שאיכותם הייתה בספק בימים האחרונים של חלון ההעברות של הקיץ.
במשחקים הראשונים המאמן החדש נאבק בפציעות רבות בקרב שחקני המפתח, והקבוצה התקשתה לעמוד בציפיות.
מלנסטיין התפטר לאחר שישה חודשים, כאשר הקבוצה במקום השביעי בליגה בעונת 2006/2007.
ההסבר הרשמי לעזיבתו היה שמשפחתו לא יכלה להשתקע בדנמרק, אך זמן קצר לאחר מכן חשף המאמן לשעבר בעיות תשתיות גדולות בארגון המועדון, וכינה את המועדון "חולה מאוד שדורש טיפול מיידי", כמו גם בעיית מחנאות בתוך הקבוצה הראשונה.
טום קולרט לקח את תפקיד המאמן פעם נוספת, הפעם כפתרון קבע כאשר חתם על חוזה לשנתיים וחצי.
ב-31 באוגוסט 2007, פר בירגארד הודיע כי הוא התפטר מתפקיד מנהלה המקצועי של ברונדבי, ובמקום זאת נכנס לתפקיד יו"ר הדירקטוריון במועדון.
זמן קצר לאחר התפטרותו, הודיע פיטר שמייכל כי הוא מוכן לרכוש את ברונדבי ולהיות דירקטור.
ההודעה השאירה דעות חלוקות בקרב אוהדי הקבוצה.
חלקם שיבחו את שחקן העבר על כך שניסה להציל את המועדון, בעוד אחרים מתחו עליו ביקורת על כך שהביא את המשקיע אלדו פטרסן, תומך נלהב ובעל מניות לשעבר של היריבה המרה פ.צ.
אולם הצעתו של שמייכל נדחתה.
ב-1 באפריל 2008 מונה הרמן האראלדסון לתפקיד המנהל המקצועי.
לאחר התחלה מאכזבת של עונת הסופרליגה בעונת 2007/2008, עם חמש נקודות בלבד משבעה משחקים, המנג'ר טום קולרט הבהיר באוגוסט 2007 שלגביע הדני יש כעת עדיפות גבוהה יותר עבור המועדון.
השינוי בסדר העדיפויות היה מוצלח, וברונדבי זכתה בתואר המקומי הראשון שלה מזה כמעט שלוש שנים ב-1 במאי 2008, כאשר ניצחה את אסביירג 3–2 בגמר הגביע הדני לעונת 2007/2008 וזכתה בו.
זמן קצר לאחר מכן, המנג'ר קולרט הכריז שעבודתו הושלמה, מה שגרם ליו"ר המועדון בירגארד לחפש את מחליפו.
ב-16 ביוני 2008, המועדון הודיע על מינויו של שחקן העבר והמאמן של הורנס, קנט נילסן למאמן ברונדבי.
נילסן לקח את הקבוצה ב-1 בינואר 2009. המאמן לשעבר קולרט הוביל בינתיים את ברונדבי למקום הראשון, שם נשארו עד שהגיע נילסן.
ב-1 ביולי 2008, KasiGroup החליפה את קודן כנותנת החסות הראשית של המועדון.
השותפות כללה שיתוף פעולה עם יוניסף, מה שהפך את ברונדבי למועדון השלישי באירופה לצד ברצלונה והמארבי השוודית לענוד את הלוגו של יוניסף על חולצותיהם.
יתר על כן, KasiGroup נכנסה לחסות לאצטדיון והבטיחה כספים ניכרים לחיזוק הסגל הראשון.